Ir-Regolament tal-Kunsill (KEE) Nru 1981/82
tad-19 ta' Lulju 1982
li jħejji l-lista tar-reġjuni tal-Komunità, li fihom għajnuna għall-produzzjoni tal-ħops tingħata biss lill-gruppi ta' produtturi li għandhom l-għarfien
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 1696/71 tas-26 ta' Lulju 1971 dwar l-organizzazzjoni komuni tas-suq fil-ħops [1], kif l-aħħar emendat bl-Att ta' l-Adeżjoni ta' l-1979, u b'mod partikolari l-Artikolu 12(4) tiegħu,
Wara li kkunsidra l-proposta mill-Kummissjoni,
Billi l-Artikolu 12 tar-Regolament (KEE) Nru 1696/71 jipprovdi għall-possibbiltà ta' l-għoti f'ċerti reġjuni tal-Komunità, ta' għajnuna ta' produzzjoni biss għal dawk il-gruppi ta' produtturi li huma kapaċi li jiżguraw li l-membri tagħhom jirċievu dħul medju u li jiksbu maniġġjar razzjonali ta' provvista; billi lista tar-reġjuni li fihom dawn il-kondizzjonijiet huma mwettqa għandha titħejja fuq il-bażi tal-komunikazzjonijiet mill-Istati Membri kkonċernati;
Billi bir-Regolament (KEE) Nru 593/79 [2] il-Kunsill ħejja lista ta' dawn ir-reġjuni;
Billi, mid-dħul fis-seħħ tar-Regolament (KEE) Nru 593/79, eżami ta' l-informazzjoni supplita mir-Renju Unit jistabbilixxi illi reġjun ġdid jikkonforma ma’ dawn il-kondizzjonijiet sa mill-ħsad ta' l-1982; billi, konsegwentement, il-lista ta' reġjuni li lilhom għajnuna għall-produzzjoni tal-ħops tingħata biss lill-assoċjazzjonijiet ta' produtturi li għandhom l-għarfien hija meħtieġa li tinbidel; billi, biex isir dan, u għar-raġuni ta' kjarezza, ir-Regolament (KEE) Nru 593/79 għandu jinbidel b'dan ir-Regolament,
ADOTTA DAN IR-REGOLAMENT:
L-Artikolu 1
Il-lista tar-reġjuni tal-Komunità li fiha gruppi ta' produtturi li għandhom l-għarfien biss huma eliġibbli għall-għajnuna ta' produzzjoni li għaliha jipporovdi l-Artikolu 12 tar-Regolament (KEE) Nru 1696/71 hija mniżżla fl-Anness. Il-lista hija valida sa mill-ħsad ta' l-1981 għar-reġjuni kollha indikati bl-eċċezzjoni ta' l-Ingilterra li fir-rigward tagħha għandha tkun valida sa mill-ħsad ta' l-1982.
L-Artikolu 2
Ir-Regolament (KEE) Nru 593/79 huwa b'dan imħassar.
L-Artikolu 3
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Lulju 1982.